मजदूरों की मदद करने श्रमिक मित्र नियुक्त किए जाएंगे: एट्टी
कांकेर| भवन सन्निर्माण कर्मकार कल्याण मंडल बोर्ड के अध्यक्ष मोहन एट्टी ने बताया कि मजदूरों के पंजीयन में बढ़ोतरी करने अब श्रमिक मित्र की नियुक्ति की जाएगी। इसके अलावा जो मजदूर पंजीकृत नहीं हैं, उनका पंजीयन करने नए सिरे से ध्यान दिया जा रहा है।
पत्रकारवार्ता के दौरान अध्यक्ष एट्टी ने बताया कि 31 जुलाई तक की स्थिति मेंं 60 हजार मजदूरों का पंजीयन कराने का लक्ष्य रखा गया है। वर्तमान में श्रम विभाग के अंतर्गत कांकेर जिले में 22 हजार पंजीकृत मजदूर हैं। मजदूरों के पंजीयन को लेकर कई दिक्कतें आती हैं। समय पर मजदूरों का पंजीयन हो, इसके लिए पंजीयन प्रक्रिया को सरल करने प्रयास किया जा रहा है। छग भवन सन्निर्माण मंडल कल्याणकारी योजना के तहत मजदूरों के लिए 22 योजनाएं चलाई जा रही हैं। सभी गांवों में श्रमिक मित्रों की नियुक्ति होगी, जो मजदूरों को पंजीयन के साथ अन्य योजनाओं के संचालन में मदद करेंगे। श्रमिक मित्र को एक आवेदन का 50 रुपए मानदेय मिलेगा।
कांकेर। प्रेस से चर्चा करते मोहन एट्टी।
hin_Deva hin_Deva hin_Deva hin_Deva